CELEX: 62011TN0296
Language: el
Date: 2011-06-08 00:00:00
Title: Υπόθεση T-296/11: Προσφυγή της 8ης Ιουνίου 2011 — Cementos Porland Valderrivas, SA κατά Ευρωπαϊκής Επιτροπής

13.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 238/26
            
         Προσφυγή της 8ης Ιουνίου 2011 — Cementos Porland Valderrivas, SA κατά Ευρωπαϊκής Επιτροπής
   (Υπόθεση T-296/11)
   2011/C 238/46
   Γλώσσα διαδικασίας: η Ισπανική
   
      Διάδικοι
   
   
      Προσφεύγουσα: Cementos Porland Valderrivas, SA (Pamplona, Ισπανία) (εκπρόσωπος: L. Ortiz Blanco, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να κρίνει παραδεκτή την προσφυγή.
            
         
               —
            
            
               Να ακυρώσει την απόφαση της Επιτροπής της 30ης Μαρτίου 2011.
            
         
               —
            
            
               Να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η παρούσα προσφυγή στρέφεται κατά της αποφάσεως της Επιτροπής, της 30ης Μαρτίου 2011, σχετικά με διαδικασία δυνάμει του άρθρου 18, παράγραφος 3, του κανονισμού (ΕΚ) 1/2003 του Συμβουλίου, η οποία εκδόθηκε στο πλαίσιο της υποθέσεως COMP/39.520 — Τσιμέντο και συναφή προς το τσιμέντο προϊόντα.
   Προς στήριξη της προσφυγής της, η προσφεύγουσα προβάλλει ένα μόνο λόγο ακυρώσεως, ο οποίος αντλείται από την παράβαση του άρθρου 18 του προαναφερθέντος κανονισμού και την παραβίαση της αρχής της αναλογικότητας.
   
               —
            
            
               Υποστηρίζεται συναφώς, πρώτον, ότι οι ζητούμενες με την προσβαλλόμενη απόφαση πληροφορίες δεν σχετίζονται με την υπό εξέταση εικαζόμενη παράβαση και, συνεπώς, δεν συμβάλλουν στην εκ μέρους της Επιτροπής επιβεβαίωση ενδείξεων που να δικαιολογούν έρευνα σε σχέση με τη Valderrivas. Κατά συνέπεια, η προσφεύγουσα συνάγει ότι ελλείπει το στοιχείο της αναγκαιότητας, την οποία το άρθρο 18 του κανονισμού 1/2003 θέτει ως προϋπόθεση προκειμένου η Επιτροπή να μπορέσει να κάνει χρήση της δυνατότητας αναζητήσεως πληροφοριών. Η προσφεύγουσα διατείνεται, επίσης, ότι το γεγονός ότι η απόφαση ουδόλως αναφέρεται σε τέτοιες ενδείξεις, δεν μπορεί να έχει ως αποτέλεσμα την παράκαμψη του υποχρεωτικού ελέγχου αναγκαιότητας εκ μέρους του Γενικού Δικαστηρίου.
            
         
               —
            
            
               Δεύτερον, η προσφεύγουσα επισημαίνει ότι η προσβαλλόμενη απόφαση παραβιάζει την αρχή της αναλογικότητας, στο μέτρο που της επιβάλλει υποχρέωση προδήλως δυσανάλογη προς τις ανάγκες της έρευνας. Η δυσαναλογία αυτή υποδηλώνεται από τη φύση, ευρύτατη έκταση και υπερβολική λεπτομέρεια των ζητουμένων πληροφοριών, από την υποχρέωση επεξεργασίας και παρουσιάσεως των ζητουμένων πληροφοριών υπό ορισμένη μορφή και από την ταχθείσα προθεσμία για παροχή των πληροφοριών.